**A megújuló energiaforrásból származó villamosenergia-termelés támogatási rendszerének átalakításáról szóló jogszabálytervezetekről szóló előterjesztés (JEF/5943/2016-NFM.)**

A Biomassza Erőművek Egyesülése, az E.ON társaságcsoport, a Hamburger Hungária Kft, az Ipari Energiafogyasztók Fóruma, a Környezetvédelmi Szolgáltatók és Gyártók Szövetsége, a Levegő Munkacsoport Szakértői Testület, a MANAP Iparági Egyesület, a Magyar Távhőszolgáltatók Országos Szövetsége, a Magyar Biogáz Egyesület, a Magyar Energiakereskedők Szövetsége, a Magyar Energiafogyasztók Szövetsége, a MOL Nyrt., Mezőgazdasági Szövetkezők és Termelők Országos Szövetsége, a Magyar Szélenergia Ipari Társaság, a Magyar Szolár Szövetség, az MVM Zrt., az Országos Környezetvédelmi Tanács, a Pannon Hőerőmű Zrt., a Regionális Energiagazdálkodási Kutatóközpont, dr. Zalai Péter ügyvéd, a Magyarországi Zöld Kereszt Egyesület, a Magyar Természetvédők Szövetsége és a Magyar Energetikai és Közmű-szabályozási Hivatal társadalmi egyeztetés keretében tett észrevételt.

A bejövő észrevételekkel kapcsolatban egyeztetést folytattunk az iparági képviselőkkel. A szóbeli egyeztetéseken a felek megállapodtak az észrevételekkel kapcsolatban és a felek által elfogadott alábbi észrevételek a tervezetbe beépítésre kerültek.

A **Biomassza Erőművek Egyesülése, a Magyar Távhőszolgáltatók Országos Szövetsége és a Pannon Hőerőmű Zrt**. észrevételei közül az új kormányrendelet 9. § (5) bekezése egyértelműsítve lett, azaz Hóközi esetén KÁT termelőnek és a Premizált termelőnek az ár- vagy prémiumváltozással érintett időszakoknak megfelelően megbontva kell a számlát vagy számviteli bizonylatot kiállítania.

Továbbá a barna prémium támogatási ideje és árának maximuma meg lett határozva.

**dr. Zalai Péter ügyvéd** és az **MVM. Zrt.** azt megjegyezte, hogy nem derül az új kormányrendeletben (6. § (1)), hogy mit jelent a beruházás kivitelezésének a megkezdése, ez módosításra került a következők szerint: "kivitelezése megkezdődött" helyett "építési naplóját már ezen támogatások odaítélését megelőzően megnyitották"

Az **MVM. Zrt.** észrevételt tett a Törvénytervezet 4. §-ához (Vet. 11. § (9) bekezdés) kapcsolódóan, hogy a szöveg a működési költségek elszámolását biztosító állami támogatásokra utaljon, részben átvezetésre került beleértve a működés fenntartásához szükséges beruházásokhoz kapott támogatásokat is.

Továbbá megjegyezte, hogy értelmezésük szerint a Korm. Rendelet 4. § (7) bekezdésének rendelkezése alapján a következő évi árindex a gyakorlatban 12 helyett csak 10 havi CPI alapján kalkulálódik. Ez részben egy hónap különbséggel módosításra került.

Az MVM Zrt. álláspontja szerint a Korm. Rendelet 6. § (3) bekezdése és 19. § (7) bekezdése, valamint a Korm. Rendeletben hivatkozott 309/2013. (VIII. 16.) Korm. rendelet rendelkezései között mutatkozó ellentmondás bizonytalan, nem egyértelmű helyzetet eredményez, így újragondolást javasolt, ez az utalás törlésre került.